Na temelju članka 47. Zakona o zaštiti pučanstva od zaraznih bolesti ("Narodne 
novine" broj 79/07, 113/08, 43/09, 130/17, 114/18 i 47/20) a u vezi s člankom 18. 
Zakona o izmjenama i dopunama Zakona o zaštiti pučanstva od zaraznih bolesti 
( Narodne novine" broj 47/20) i članka 22.a Zakona o sustavu civilne zaštite (,Narodne 
novine“ broj 82/15, 118/18 i 31/20) Stožer civilne zaštite Republike Hrvatske, 29. rujna 
2020. godine, donosi 


ODLUKU 
o izmjenama Odluke 
o uvođenju nužnih epidemioloških mjera 
za područje Brodsko-posavske županije 


i. 
Na prijedlog Stožera civilne zaštite Brodsko-posavske županije u Odluci o uvođenju 
nužnih epidemioloških mjera za područje Brodsko-posavske županije (,Narodne 
novine“ broj 98/20 i 100/20) točka II. mijenja se i glasi: 


»Nužne epidemiološke mjere iz točke I. ove Odluke su: 
- na svadbenim svečanostima može biti prisutno najviše 100 osoba 
-  svadbene svečanosti mogu se održavati samo u prostorima u kojima se za 
jednu prisutnu osobu može osigurati najmanje 4m“ neto površine, a bez obzira 
na broj prisutnih osoba obvezno se vodi evidencija prisutnih osoba s osnovnim 
informacijama 
- na privatnim svečanostima i proslavama može biti prisutno najviše 50 osoba, a 
bez obzira na broj prisutnih osoba obvezno se vodi evidencija prisutnih osoba 
s osnovnim informacijama 
- “na pogrebima i posljednjim ispraćajima može biti prisutno najviše 50 osoba, a 
sućut ožalošćenima se ne smije izražavati bliskim kontaktom 
- nasvim društvenim i javnim okupljanjima ( manifestacije, priredbe, mise, obredi, 
izložbe, sportska natjecanja i druga društvena i javna okupljanja) obvezno je 
pridržavanje svih propisanih epidemioloških mjera, a ako se održavaju u 
zatvorenom prostoru obvezno je nošenje maski za lice ili medicinskih maski 
- organizatori svih društvenih okupljanja i vlasnici ugostiteljskih objekata 
odgovorni su za provođenje epidemioloških mjera te su dužni vršiti pojačani 
nadzor pridržavanja propisanih epidemioloških mjera 
- zabrana posjeta korisnicima domova za starije i nemoćne te korisnicima drugih 
ustanova socijalne skrbi koje pružaju uslugu smještaja. 
Evidencije iz stavka 1. podstavaka 2. i 3. ove točke obvezno se čuvaju najmanje 14 
dana te se u slučaju potrebe predaju Nastavnom zavodu za javno zdravstvo Brodsko- 
posavske županije.“ 


Točka Ill. mijenja se i glasi: 


»ova Odluka primjenjuje se od 01. listopada do 01. studenoga 2020. godine.“ 


III. 
Ova Odluka stupa na snagu danom donošenja i objavit će se u ,Narodnim novinama“. 


KLASA: 810-06/20-01/7 
URBROJ: 511-01-300-20-155 
Zagreb, 29. rujna 2020. 


NAČELNIK STOŽERA 
POTPREDSJEDNIK VLADE 
! MINISTAR UNUTARNJIH POSLOVA 


Dostaviti: 
1. Operativnom centru Civilne zaštite, 
na daljnju dostavu 
2. Pismohrani 








